CELEX: 32014R1282
Language: hu
Date: 2014-12-02 00:00:00
Title: A Bizottság 1282/2014/EU végrehajtási rendelete ( 2014. december 2. ) a 180/2014/EU végrehajtási rendeletnek a spanyol és a francia legkülső régiókból és az érintett harmadik országokból exportálható vagy elszállítható feldolgozott termékek maximális mennyisége tekintetében történő módosításáról

3.12.2014   
            
            
               HU
            
            
               Az Európai Unió Hivatalos Lapja
            
            
               L 347/13
            
         A BIZOTTSÁG 1282/2014/EU VÉGREHAJTÁSI RENDELETE
   (2014. december 2.)
   a 180/2014/EU végrehajtási rendeletnek a spanyol és a francia legkülső régiókból és az érintett harmadik országokból exportálható vagy elszállítható feldolgozott termékek maximális mennyisége tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió legkülső régiói részére egyedi mezőgazdasági intézkedések megállapításáról és a 247/2006/EK tanácsi rendelet hatályon kívül helyezéséről szóló, 2013. március 13-i 228/2013/EU rendeletre (1) és különösen annak 14. cikkére,
   mivel:
   
               (1)
            
            
               A 180/2014/EU bizottsági végrehajtási rendelet (2) 15. cikkének (1) bekezdése lehetőséget biztosít a gazdasági szereplőknek a 228/2013/EU rendelet 10. cikkében említett egyedi ellátási szabályok által biztosított kedvezményben részesülő nyersanyagot tartalmazó feldolgozott termékeknek a hagyományos kereskedelmi folyamatok vagy a regionális kereskedelem keretében történő exportálására, illetve a hagyományos kereskedelmi folyamatok keretében történő elszállítására. A feldolgozók a fenti körülmények között, a 180/2004/EU végrehajtási rendelet II–V. mellékletében megjelölt éves maximális mennyiségek erejéig exportálhatják vagy szállíthatják el ezeket a termékeket. A szóban forgó végrehajtási rendelet VI. melléklete tartalmazza azon harmadik országok jegyzékét, amelyekbe exportálhatók ezek a termékek.
            
         
               (2)
            
            
               A francia hatóságok felkérték a Bizottságot a 0403 10 és 1101 00 KN-kód alá tartozó feldolgozott termékek maximális mennyiségének növelése, valamint a 2202, 2105 és 2007 KN-kód alá tartozó termékek mennyiségének kiegészítése révén a 180/2014/EU végrehajtási rendelet II. mellékletében található jegyzék Martinique tekintetében történő kiigazítására. Guadeloupe tekintetében a jegyzéknek az 1101 00 és 2309 90 KN-kód alá tartozó feldolgozott termékek maximális mennyiségének növelése, valamint a 0402 10, 2007, 2008 és 2009 KN-kód alá tartozó termékek mennyiségének kiegészítése általi módosítását kérték a Bizottságtól. A francia hatóságok továbbá Martinique és Guadeloupe tekintetében újabb harmadik országok felvételét kérték a végrehajtási rendelet VI. mellékletébe.
            
         
               (3)
            
            
               A 180/2014/EU végrehajtási rendelet IV. melléklete tartalmazza a Kanári-szigetekről a hagyományos export és áruszállítások keretében exportálható vagy elszállítható feldolgozott termékek éves maximális mennyiségét, a végrehajtási rendelet V. melléklete pedig megállapítja a Kanári-szigetekről a regionális kereskedelem keretében exportálható feldolgozott termékek éves maximális mennyiségét.
            
         
               (4)
            
            
               A spanyol hatóságok az 1806 és 1905 KN-alszámok alá tartozó feldolgozott termékek mennyiségének összevonása révén a 180/2014/EU végrehajtási rendelet IV. és V. mellékletében található jegyzékek egyszerűsítését kérték a Bizottságtól.
            
         
               (5)
            
            
               A 180/2014/EU végrehajtási rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
            
         ELFOGADTA EZT A RENDELETET:
   1. cikk
   A 180/2014/EU végrehajtási rendelet módosítása
   A 180/2014/EU rendelet II., IV., V. és VI. melléklete e rendelet mellékletének megfelelően módosul.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 78., 2013.3.20., 23. o.
   
   
      (2)  A Bizottság 2014. február 20-i 180/2014/EU végrehajtási rendelete az Unió legkülső régiói részére egyedi mezőgazdasági intézkedések megállapításáról szóló 228/2013/EU európai parlamenti és tanácsi rendelet alkalmazására vonatkozó részletes szabályok megállapításáról (HL L 63., 2014.3.4., 13. o.).
   
      MELLÉKLET
      A 180/2014/EU végrehajtási rendelet II., IV., V. és VI. mellékletei a következőképpen módosulnak:
      
                  1.
               
               
                  A II. mellékletben a Martinique-ra és Guadeloupe-ra vonatkozó táblázatok helyébe a következő lép:
                  
                     „Martinique
                  
                  
                              [Mennyiségek kilogrammban (vagy literben*)]
                           
                        
                              KN-kód
                           
                           
                              Az Unióba
                           
                           
                              Harmadik országokba
                           
                        
                              0403 10
                           
                           
                              —
                           
                           
                              77 500
                           
                        
                              1101 00
                           
                           
                              —
                           
                           
                              199 500
                           
                        
                              2309 90
                           
                           
                              —
                           
                           
                              102 000
                           
                        
                              2202
                           
                           
                              229 000
                           
                           
                              5 500
                           
                        
                              2105
                           
                           
                              146 000
                           
                           
                              —
                           
                        
                              2007
                           
                           
                              1 000
                           
                           
                              500
                           
                        
                     
                  
                     Guadeloupe
                  
                  
                              [Mennyiségek kilogrammban (vagy literben*)]
                           
                        
                              KN-kód
                           
                           
                              Az Unióba
                           
                           
                              Harmadik országokba
                           
                        
                              0402 10
                           
                           
                              45 000
                           
                           
                              —
                           
                        
                              1101 00
                           
                           
                              —
                           
                           
                              128 000
                           
                        
                              2309 90
                           
                           
                              —
                           
                           
                              522 000
                           
                        
                              2007-2008-2009
                           
                           
                              4 000
                           
                           
                              —”
                           
                        
            
                  2.
               
               
                  A IV. melléklet a következőképpen módosul:
                  
                              a)
                           
                           
                              az 1806 10, 1806 20, 1806 31, 1806 32 és 1806 90 alszámok alá tartozó sorok helyébe a következő lép:
                              
                                          „1806
                                       
                                       
                                          490 500
                                       
                                       
                                          265 000”
                                       
                                    
                        
                              b)
                           
                           
                              az 1905 20, 1905 31, 1905 32, 1905 40 és 1905 90 alszámok alá tartozó sorok helyébe a következő lép:
                              
                                          „1905
                                       
                                       
                                          916 500
                                       
                                       
                                          878 000”
                                       
                                    
                        
            
                  3.
               
               
                  Az V. melléklet a következőképpen módosul:
                  
                              a)
                           
                           
                              az 1806 10, 1806 31, 1806 32 és 1806 90 alszámok alá tartozó sorok helyébe a következő lép:
                              
                                          „1806
                                       
                                       
                                          266 000”
                                       
                                    
                        
                              b)
                           
                           
                              az 1905 31 és 1905 32 alszámok alá tartozó sorok helyébe a következő lép:
                              
                                          „1905
                                       
                                       
                                          225 000”
                                       
                                    
                        
            
                  4.
               
               
                  A VI. mellékletben a Franciaország tengerentúli megyéire vonatkozó rész helyébe a következő szöveg lép:
                  „Réunion: Mauritius, Madagaszkár és a Comore-szigetek
                  
                     Martinique: Kis-Antillák (1), Suriname és Haiti
                  
                     Guadeloupe: Kis-Antillák, Suriname és Haiti
                  
                     Francia Guyana: Brazília, Suriname és Guyana
               
            
         (1)  Kis-Antillák: Virgin-szigetek, Saint Kitts és Nevis, Antigua és Barbuda, Dominika, Saint Lucia, Saint Vincent és Grenadine-szigetek, Barbados, Trinidad és Tobago, Saint Martin, Anguilla.”